‘તારા જેવા શાણા પુત્રની મા બનીને હું તો જનમારો તરી ગઈ છું, બેટા ! મને તો ધરતી પર જ મોક્ષ મળી ગયો છે !’ મા કહેતી… પણ માના નસીબમાં ઠરવાનું લખાયેલું નહોતું… બીજે દિવસે નીલકંઠનો જન્મદિવસ હતો… વહેલી સવારે ઊઠીને દેવપૂજા કરી, નીલકંઠ માટે ઢગલાબંધ દુવા માગવા મંદિરે પહોંચી ગઈ હતી. પૂજા કરાવી, પ્રસાદ અને દેવને અર્પિત ફૂલ લઈને મા પગથિયાં ઊતરી રહી હતી ત્યાં જ ચક્કર આવ્યાં અને મા ભોંય પટકાઈ… માથામાં ગંભીર ઈજા થઈ હતી.